Neneh Cherry & The Thing:«The Cherry Thing» 

(Smalltown Supersound) 

Jazz N'Dour. 

Allerede under andre lytting glemmer man at første plateaktivitet fra Neneh Cherry siden 1996 sirkulerer rundt improvisasjonskunstens surrete storebror, frijazz. 
Kombinasjonen av den soulhåse 48-åringen og The Things enestående evner (Cherrys stefar Don er inspirasjonen for den norske trioens navn) har resultert i finurlig originaltrofaste forvrengninger av divergenter som Suicide, Ornette Coleman og Martina Topley-Bird. 

Like deler utmattende og imponerende, tross noen vel outrerte innfall for nybegynnere. 
Men ettersom The Things dogma er å aldri øve før en innspilling, er resultatet - ja da! 
- rått som sushi. 

BESTE LÅT: 
«Dream Baby, Dream» 
